CELEX: 32004R0041
Language: et
Date: 2004-01-09 00:00:00
Title: Komisjoni määrus (EÜ) nr 41/2004, 9. jaanuar 2004, millega muudetakse ja parandatakse ühise põllumajanduspoliitika raames kohaldatavate otsetoetuskavade ühiste eeskirjade kehtestamist käsitleva nõukogu määruse (EÜ) nr 1259/1999 lisa

Tähtis õiguslik teade

|

32004R0041

Euroopa Liidu Teataja L 006 , 10/01/2004 Lk 0019 - 0021

		Komisjoni määrus (EÜ) nr 41/2004,9. jaanuar 2004,millega muudetakse ja parandatakse ühise põllumajanduspoliitika raames kohaldatavate otsetoetuskavade ühiste eeskirjade kehtestamist käsitleva nõukogu määruse (EÜ) nr 1259/1999 lisaEUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 17. mai 1999. aasta määrust (EÜ) nr 1259/1999, millega kehtestatakse ühise põllumajanduspoliitika raames kohaldatavate otsetoetuskavade ühised eeskirjad, [1] eriti selle artikli 11 lõiget 4,ning arvestades järgmist:(1) Vastavalt määruse (EÜ) nr 1259/1999 artiklile 1 kohaldatakse kõnealust määrust selle lisas loetletud toetussüsteemide raames põllumajandustootjatele makstavate otsetoetuste suhtes.(2) Määrus (EÜ) nr 1259/1999 asendatakse alates 1. maist 2004 nõukogu 29. septembri 2003. aasta määrusega (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määrusi (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001. [2] Määruse (EÜ) nr 1259/1999 artiklite 2a ja 11 kohaldamist jätkatakse siiski 31. detsembrini 2005 ning kõnealuse määruse artiklite 3, 4 ja 5 kohaldamist 31. detsembrini 2004. Nende artiklite kohaldamisel jätkatakse vastavalt ka määruse (EÜ) nr 1259/1999 lisa kohaldamist.(3) Määruse (EÜ) nr 1259/1999 lisas sätestatud toetussüsteemide loendis on märgitud asjaomased tootesektorid, eri süsteemide kohaselt toetuse maksmise aluseks olevad sätted ja asjaomaste toetuste liigid. Need viited ei ole siiski enam ajakohased, kuna mitmeid viidatud sätteid või õigusakte on muudetud või on need kehtetuks tunnistatud ja asendatud.(4) Teatavaid määruse (EÜ) nr 1259/1999 reguleerimisalasse kuuluvaid otsetoetusi selle lisas ei nimetata, kuna need on kas unustatud nimetamata või kehtestatud pärast kõnealuse määruse vastuvõtmist.(5) Tuleks parandada vead viidetes veise- ja vasikalihaga seotud õiguslikule alusele ning lambaid ja kitsi käsitlevates märkustes.(6) Seetõttu tuleks määruse (EÜ) nr 1259/1999 lisa vastavalt muuta.(7) Käesoleva määrusega ettenähtud meetmed on kooskõlas asjaomaste korralduskomiteede arvamusega,ON VASTU VÕTNUD KÄESOLEVA MÄÄRUSE:Artikkel 1Määruse (EÜ) nr 1259/1999 lisa asendatakse käesoleva määruse lisaga.Artikkel 2Käesolev määrus jõustub kolmandal päeval pärast selle avaldamist Euroopa Liidu Teatajas.Seda kohaldatakse alates 1. jaanuarist 2004.Käesolev määrus on tervikuna siduv ja vahetult kohaldatav kõikides liikmesriikides.Brüssel, 9. jaanuar 2004Komisjoni nimelkomisjoni liigeFranz Fischler[1] EÜT L 160, 26.6.1999, lk 113. Määrust on muudetud määrusega (EÜ) nr 1244/2001 (EÜT L 173, 27.6.2001, lk 1).[2] ELT L 270, 21.10.2003, lk 53.--------------------------------------------------LISA"LISALOETELU ARTIKLIS 1 SÄTESATATUD KRITEERIUMIDELE VASTAVATEST TOETUSKAVADESTSektor | Õiguslik alus | Viited |Põllukultuurid | Määruse (EÜ) nr 1251/1999 artiklid 2, 4 ja 5 | Pindalatoetus, sealhulgas maa tootmisest kõrvaldamise toetused, rohusilo toetused, täiendavad summad, kõva nisu lisa- ja eritoetus |Kõva nisu | Määruse (EÜ) nr 1782/2003 IV jaotise 1. peatükk | Pindalatoetus |Valgurikkad kultuurid | Määruse (EÜ) nr 1782/2003 IV jaotise 2. peatükk | Pindalatoetus |Kartulitärklis | Määruse (EMÜ) nr 1766/92 artikli 8 lõige 2 Määruse (EÜ) nr 1782/2003 IV jaotise 6. peatükk | Toetus põllumajandustootjatele, kes toodavad kartulitärklise valmistamiseks ettenähtud kartuleid |Kaunviljad | Määruse (EÜ) nr 1577/96 artikkel 1 | Pindalatoetus |Riis | Määruse (EÜ) nr 3072/95 artikkel 6 Määruse (EÜ) nr 1782/2003 IV jaotise 3. peatükk | Pindalatoetus |Pähklid | Määruse (EÜ) nr 1782/2003 IV jaotise 4. peatükk | Pindalatoetus |Energeetilised põllukultuurid | Määruse (EÜ) nr 1782/2003 IV jaotise 5. peatükk | Pindalatoetus |Oliiviõli | Määruse 136/66/EMÜ artikli 5 lõige 1 | Tootmistoetus |Siidiussid | Määruse (EMÜ) nr 845/72 artikkel 2 | Toetus kasvatamise edendamiseks |Banaanid | Määruse (EMÜ) nr 404/93 artikkel 12 | Tootmistoetus |Kuivatatud viinamarjad | Määruse (EÜ) nr 2201/96 artikli 7 lõige 1 | Pindalatoetus |Tubakas | Määruse (EMÜ) nr 2075/92 artikkel 3 | Tootmistoetus |Seemned | Määruse (EMÜ) nr 2358/71 artikkel 3 | Tootmistoetus |Humal | Määruse (EMÜ) nr 1696/71 artikkel 12 | Pindalatoetus |Määruse (EÜ) nr 1098/98 artikkel 3 | Pindalatoetus ainult ajutisteks puhkemeetmeteks |Veise- ja vasikalihaliha | Määruse (EÜ) nr 1254/1999 artiklid 4, 5, 6, 10, 11, 13 ja 14 | Erilisatasu, aastaaegade mõju hüvitav lisatasu, ammlehmade eest makstav lisatasu (sealhulgas mullikate eest makstav lisatasu ning kaasrahastamise puhul täiendav ammlehmade eest makstav riiklik lisatasu), lisatasu loomade tapmise eest, ekstensiivistamistoetus, lisatoetused |Piim ja piimasaadused | Määruse (EÜ) nr 1782/2003 IV jaotise 7. peatükk | Piimakarjatoetus ja lisatoetused |Lambad ja kitsed | Määruse (EÜ) nr 2529/2001 artiklid 4 ja 5, artikli 11 lõige 1 ning lõike 2 esimene, teine ja neljas taane | Lisatasu ute või kitse kohta, täiendav lisatasu ja teatavad lisatoetused |Põllumajanduse valuutasüsteem | Määruse (EÜ) nr 2799/98 artiklid 4 ja 5 Määruse (EÜ) nr 2800/98 artiklid 2 ja 3 | Toetused tootjatele (sealhulgas üleminekumääruse alusel) |Poseidom | Määruse (EÜ) nr 1452/2001 artikkel 9, artikli 12 lõige 2 ja artikkel 16 | Sektorid: veise- ja vasikaliha; roheline vanill; suhkur |Poseima | Määruse (EÜ) nr 1453/2001 artikkel 13, artikli 22 lõiked 2–7, artiklid 16 ja 17, artikli 28 lõige 1, artiklid 21, 27 ja 29 ning artikli 30 lõiked 1, 2 ja 4 | Sektorid: veise- ja vasikaliha ja piim; kartulid; suhkur; vitspaju; ananassid; tubakas; seemnekartul, sigur ja tee |Poseican | Määruse (EÜ) nr 1454/2001 artiklid 5, 6 ja 14 | Sektorid: veise- ja vasikaliha; lambad ja kitsed; kartulid |Egeuse mere saared | Määruse (EMÜ) nr 2019/93 artiklid 6, 8, 11 ja 12 | Sektorid: veise- ja vasikaliha; kartulid; oliivid; mesi |"--------------------------------------------------